3 ton stuk vuurpyl tref die maanArgieffoto (Foto: Ponciano/Pixabay) ŉ Deel van ŉ vuurpyl het Vrydag om 1225 GMT die verste kant van die maan getref. Kenners sê dié deel van die maan is nie van grondgebaseerde teleskope sigbaar nie. Nasa se Lunar Reconnaissance Orbiter is waarskynlik nog nie in ŉ posisie om die impak te sien nie, maar die agentskap het onderneem om so vinnig as moontlik die gevolglike krater te soek – dit kan egter weke of maande lank duur. Scientific American voer aan die impak is waarskynlik naby aan die natuurlike 570 km breë Hertzsprung-krater, berig Space.com. it is die eerste onbedoelde botsing met die maan deur ŉ stuk ruimte-hardeware. Die onderdeel van drie ton word al jare lank dopgehou, maar die oorsprong daarvan is nie duidelik nie. Aanvanklike analise het daarop gedui dat dit moontlik ŉ deel van Elon Musk se SpaceX Falcon 9-vuurpyl kan wees, maar daar is later beweer dat dit moontlik Chinees van oorsprong is. China ontken dié gevolgtrekking.